Traditsiooniliselt loetakse avalikuks ruumiks linnas tänavaid, parke ja väljakuid. Avaliku ruumi kujunemist mõjutavad tegurid on aja jooksul muutunud - religioon, võim, transport. Tänapäeval on lisandunud veel tehnoloogia, eelkõige infotehnoloogia. Viimase olulisus avaldub avaliku ruumi kui suhtluskeskkonna puhul.  Üks on aga selge: igasugune avalik ruum peab olema ligipääsetav kõigile ja igal ajal. Kui seal liigud, pead arvestama sellega et kohtud nii meeldivate kui ebameeldivate inimeste, asjade ja olukordadega. Kuidas aga saaks seda võimalikult meeldivaks teha? Mida me ise saame teha?